Rosebud

Rosebud estas usona drama filmo de Otto Preminger publikigita en 1975, en kiu stelulas Peter O'Toole, Richard Attenborough, Claude Dauphin, kaj Isabelle Huppert, inter aliaj. La scenaro de Erik Lee Preminger, filo de la reĝisoro, estas adaptaĵo de romano de Joan Hemingway kaj Paul Bonnecarrère. 

Intrigo

Kvin junulinoj, filinoj de industriistoj de diversaj okcidentaj landoj iras kroznavige en Sicilio. Ilia krozŝipo, nome Rosebud, estas atakata de terorisma palestina grupo aliĝinta al Nigra septembro kaj la junulinoj estas kaptitaj kiel ostaĝoj. Ilia iompostioma liberigo estas kondiĉita al la disvastigo per internaciaj amaskomunikiloj de alvoko favora al la palestina luktado kaj de konfeso fare de la patroj de la ostaĝoj pri iliaj partoprenoj en la liverado de armiloj apoge al Israelo. Larry Martin (Peter O'Toole) estas ĵurnalisto de Newsweek kiu sekrete laboras por la CIA; li estas komisiita por misio cele al la liberigo de la ostaĝoj, kio kondukos lin el Korso al Libano kaj de Parizo al Berlino. 

Geaktoraro kaj roluloj
 Peter O'Toole kiel Larry Martin
 Richard Attenborough kiel Edward Sloat
 Cliff Gorman kiel Yafet Hemlekh
 Claude Dauphin kiel Charles-André Fargeau
 John Lindsay kiel Sen. Donnovan
 Peter Lawford kiel Lord Carter
 Raf Vallone kiel George Nikolaos
 Adrienne Corri kiel Lady Carter
 Isabelle Huppert kiel Helene Nikolaos

Kategorio:Francaj filmoj
Kategorio:Dramaj filmoj
Kategorio:Filmoj aperintaj en 1992
Kategorio:CIA
Kategorio:Krimaj filmoj
Kategorio:Filmoj adaptitaj de libroj